ભાટગામ
ભાટગામ ભારત દેશના પશ્ચિમ ભાગમાં આવેલા  ગુજરાત રાજ્યના દક્ષિણ ભાગમાં આવેલા સુરત જિલ્લામાં આવેલા ઓલપાડ તાલુકામાં આવેલું એક  ગામ છે, જે તાલુકા મથક ઓલપાડ થી આશરે ૫ (પાંચ) કિલોમીટર જેટલું દૂર આવેલ છે. ભાટગામ ગામમાં મુખ્યત્વે કોળી પટેલો ઉપરાંત અન્ય લોકોની વસ્તી રહે છે. આ ગામના વ્યવસાયમાં મુખ્યત્વે ખેતી, ખેતમજૂરી અને પશુપાલન છે. આ ગામમાં ડાંગર, તેમ જ શાકભાજી જેવાં ખેત-ઉત્પાદનોના પાક લેવામાં આવે છે. ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરીની સવલતો પ્રાપ્ય છે.

આ ગામમાં ઐતિહાસિક મહાકાળી માતાનું મંદિર છે, જ્યાં ચૈત્ર નવરાત્રિ દરમિયાન રામનવમી દરમિયાન મેળો ભરાય છે.

ઇતિહાસમાં ઉલ્લેખ

ગાંધીજીના નેતૃત્વમાં કરવામાં આવેલા મીઠાના સત્યાગ્રહ હેઠળ આયોજીત દાંડી યાત્રા આ ગામમાં થઈ પસાર થઈ હતી. યાત્રામાં ફળો ભરેલા ખટારા, કીટ્સ લેમ્પ માથે રાખી ચાલતા મજૂરો વગેરેના ઠઠારા જોઈ ગાંધીજીએ મનોમંથન કર્યું અને આ ગામમાં સત્યાગ્રહીઓને કીટ્સ લેમ્પને બદલે પોતાના મનમાં પ્રકાશ કરી શોધ ખોળ કરવા જણાવ્યું. 

સુરત જિલ્લો
ઓલપાડ તાલુકો